Kadar razširite prodajo izdelkov / storitev ali prepoznavnost na tuji trg, se je smiselno poslužiti lokalizacije. Gre za prilagoditev vsebine, da je primerna za kulturni kontekst tujega trga. Najpogosteje lokaliziramo spletne strani, spletne trgovine, bloge, mobilne aplikacije, izobraževalne vsebine, ipd. Lokalizacija poleg prevajanja iz izvirnega v tuji jezik, vključuje tudi prilagoditev grafičnih elementov. Če prevod v okviru sporočanja prenese osnovni namen sporočila, je lokalizacija v tem oziru naprednejša. Poleg prevoda namreč vključuje tudi dovršenost sporočila, da je kar se da privlačen tujim uporabnikom / investitorjem. Tako poskrbi za dodelanost izrazov, pomenske vsebine in grafične oblike, kot tudi vključenost različnih marketinških elementov.